OzLabs/hebrew-wiki-articles huggingface dataset:
אנתוני ויודית וטמנס

אנתוני ויודית וטמנס (בהולנדית: Anthonie & Judith Wetemans) הם חסידי אומות העולם מהולנד, שהסתירו יהודים בתקופת השואה ועל כך הוכרו כחסידי אומות העולם על ידי יד ושם.

==קורות חיים ==
הזוג ההולנדי, אנתוני ויודית וטמנס, חיו בעיר האג בהולנד. אנתוני היה בעליו של מועדון ספורט בעיר ועבד במועדון כמדריך ספורט.

==הפעילות בתקופת השואה להצלת יהודים==
שיעורי הספורט במועדון המשיכו להתקיים גם בזמן המלחמה. אנתוני ויודית הסתירו במועדון יהודים במהלך המלחמה וסיפקו להם מזון למקום המסתור גם בתקופות של חורף קשה ורעב.

הארי דה וולף, בן למשפחה יהודית, התאמן אצל אנתוני במועדון משנת 1939. במאי 1940 כבשו הגרמנים את הולנד. הארי ניצל בתקופת השואה בזכות המחבוא שהכינו בני הזוג וטמנס עבורו במועדון הספורט, שם שהה במשך שנה וחצי עד מאי 1945.

בני הזוג נתנו מקום מסתור במועדון למספר יהודים נוספים בעלי אזרחות הולנדית. הם אספו קופונים ובאמצעותם השיגו אוכל עבור היהודים שהסתירו.

פעמים רבות הצליח אנתוני למנוע מקציני הס.ס. הגרמנים שביקרו במועדון, למצוא את מקום המסתור. הוא נהג להרבות בסיפורים אודות ספורט ובכך הסיח את דעתם.

יודית הייתה לרוב אחראית על הבאת המזון למחבוא ובהזדמנות זו הייתה מעדכנת ועונה על שאלות המסתתרים.

==לאחר המלחמה==
לאחר המלחמה פנה הארי דה וולף, שהוסתר על ידי בני הזוג, במכתב ליד ושם על מנת לספר את סיפור ההצלה ולבקש להכיר במציליו, בני הזוג וטמנס, כחסידי אומות העולם. במכתבו ציין שהיו גם יהודים נוספים שהוסתרו על ידם וניצלו בזכותם, וכי מאז 1945 הם נפגשים מדי חודש והידידות ביניהם נמשכת.

לבקשה להכיר בזוג וטמנס כחסידי אומות העולם הצטרף גם ניצול השואה הארי נילסון, שהוסתר על ידם במועדון הספורט ופנה לשם כך במכתב ליד ושם.

==הכרה והנצחה==
בדצמבר 1985 הוכר הזוג וטמנס על ידי יד ושם כחסידי אומות העולם. ההודעה על כך נשלחה אל בני הזוג במכתב מיושב ראש הוועדה לציון חסידי אומות העולם, השופט ד"ר משה בייסקי.

==קישורים חיצוניים==
* [http://www.yadvashem.org/yv/he/exhibitions/righteous-sportsmen/wetemans.asp משחק חייהם: סיפוריהם של חסידי אומות העולם שהקדישו את חייהם לספורט, יד ושם, רשות הזיכרון לשואה ולגבורה.]

==הערות שוליים==

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:זוגות חסידי אומות העולם
אוסטין לואד סטאר

אוסטין לואד סטאר (באנגלית: Austin Loadstar) היא משאית בעלת שתי תצורות הנעה: 4x2, והנעה כפולה 4x4. 

"אוסטין לואד סטאר" מתוצרת יצרנית הרכבה-בריטית "Austin Motor Company" אשר יוצרה בין השנים 1949–1959.

=="אוסטין לואוד סטאר" דגמים מסחריים "K2" ו-"K4"==

* K2
* K4

=="Austin K9" - הגרסה הצבאית==
* הנעה 4x4
* מנוע 3,995 סמ"ק המפיק 90 כ"ס
* אורך: 5.18 מטר
* רוחב: 2,20 מטר
* גובה: 2,68 מטר
* גובה קבינה: 2,045 מטר
* טווח מכל דלק מלא: 500 ק"מ
===ייעוד "Austin K9" כמשאיות צבאיות=== 
* מכליות
* אמבולנסים
* משאיות קשר (אלחוט)

==תמונות==
<gallery mode="packed" heights="130">
קובץ:Austin Loadstar light truck 1953 ca 4000cc.JPG | אוסטין לואד סטאר, שנת 1953
קובץ:Austin LWB Truck 1954.jpg | אוסטין לואד סטאר, שנת 1954
קובץ:Austin light truck 1953 4750cc.JPG | אוסטין לואד סטאר, שנת 1953
</gallery>

<gallery mode="packed" heights="130">
קובץ:Austin K9 ambulance, Royal Air Force Museum, Hendon. (23205646403).jpg | אוסטין K9 - אמבולנס
קובץ:Austin K9WD 1.jpg | אוסטין K9 - אמבולנס
קובץ:Austin K9WD 2.jpg | אוסטין K9 - אמבולנס
קובץ:Austin K9 Radio Truck 1953) - 29121628462.jpg | אוסטין K9, שנת 1953 - משאית קשר (אלחוט) 
קובץ:Austin Military Truck (1960) 5100cc (35937110732).jpg | אוסטין K9
קובץ:Austin K9WD 1 ton GS Truck pic1.JPG | אוסטין K9
קובץ:Austin K9 4x4 Wireless Van (1954).jpg | אוסטין K9 - הנעה 4x4
קובץ:1955 Austin K9 (SSY 813) recovery truck, 2012 HCVS Tyne-Tees Run.jpg | אוסטין K9, שנת 1955
קובץ:Military Vehicle by the Stour Valley Walk - geograph.org.uk - 1620138.jpg | אוסטין K9
קובץ:Austin K9 Military Truck (1955) (33374775410).jpg | אוסטין K9, שנת 1955
</gallery>

==ראו גם==
* אוסטין צ'אמפ
* אוסטין ג'יפסי
* אוסטין K5
==קישורים חיצוניים==

* [https://www.youtube.com/watch?v=0Z4r4O4smpk אוסטין לואד סטאר] (2:30 דקות), יו-טיוב
* [https://www.youtube.com/watch?v=LtBxnclzM3k אוסטין לואד סטאר] (1:22), יו-טיוב
* [https://www.shannons.com.au/club/enthusiasts/snaws/garage/1952-austin-loadstar/ אוסטין לואד סטאר, שנת 1952 - תמונה] (shannons.com.au/club)

==הערות שוליים==

קטגוריה:משאיות
קטגוריה:כלי רכב שהושקו ב-1949
קטגוריה:מכוניות בריטיות
לואד סטאר
קטגוריה:כלי רכב צבאיים
קטגוריה:אמבולנסים
נבחרת גביע דייוויס של יוגוסלביה

נבחרת גביע דייוויס של יוגוסלביה הייתה נבחרת טניס הגברים הלאומית של יוגוסלביה שיחקה בעבר בבית העליון של גביע דייוויס.

הנבחרת הופיע לראשונה בשנת 1927 כנבחרת של ממלכת יוגוסלביה. לאחר מלחמת העולם השנייה זה הייתה נבחרת של הרפובליקה הפדרלית הסוציאליסטית של יוגוסלביה. בתחילת שנות ה-90 יוגוסלביה התפרקה למספר מדינות, ונבחרתה הפסיקה להתקיים.

במהלך התקופה היא שיחקה 152 משחקים וניצחה ב-85.

==הישגים==
* חצי הגמר
1991
== קישורים חיצוניים ==
* [https://www.daviscup.com/en/teams/team.aspx?id=YUG נבחרת יוגוסלביה בטניס] – דף הנבחרת מאתר גביע דייוויס

יוגוסלביה
טניס
נבחרת גביע דייוויס של ניו זילנד

נבחרת גביע דייוויס של ניו זילנד היא נבחרת טניס הגברים הלאומית של ניו זילנד שיחקה בעבר בבית העליון של גביע דייוויס.

הנבחרת הופיע לראשונה בשנת 1924. במהלך התקופה היא שיחקה 142 משחקים וניצחה ב-68.

לפני מלחמת העולם הראשונה טניסאי ניו זילנדי אנטוני וילדינג היה חלק מנבחרת אוסטרלאסיה. הוא היה שותף ל-4 זכיות בגביע דייוויס.

==הישגים==
* חצי גמר 1982

== קישורים חיצוניים ==
* [https://www.daviscup.com/en/teams/team.aspx?id=NZL נבחרת ניו זילנד בטניס] – דף הנבחרת מאתר גביע דייוויס

==הערות שוליים==

ניו זילנד
טניס
קטגוריה:ניו זילנד: טניס
מגדל האבולוציה

מגדל האבולוציה (ברוסית: Башня Эволюция) הוא גורד שחקים בן 55 קומות שנמצא ב"מוסקבה סיטי", מרכז העסקים הבינלאומי של מוסקבה. בנייתו החלה בשנת 2011 והסתיימה ב-2014. המגדל בנוי על סטילובט תלת מפלסי וגובהו מגיע ל-255 מטרים.

פיתוח הפרויקט היה באחריות חברת ZAO Snegiri פיתוח בשיתוף עם חברת KG-Techstroy. תכנון מכני, חשמל ואינסטלציה והתקנה הוענקו לחברת הבנייה רנסאנס. רנסאנס בנתה את המבנה הראשי גם כן.

בניית המגדל משלבת טכניקות הנדסיות מודרניות ומאפיינת סגנונות אדריכליים רוסיים. המגדל, כולל 55 קומות, עם 3 קומות מתחת לאדמה, מתפתל בכל קומה בכ-3 מעלות סביב הליבה המרכזית. צורת המגדל היא סיבוב של 135 מעלות בכיוון השעון מהקרקע ועד למעלה.

בשנת 2016 רכשה את המגדל חברת צינורות הנפט הממשלתית טרנסנפט, תמורת מיליארד דולר.

בסטילובטה של המגדל, בשטח של 28 אלף מ"ר, ממוקם מרכז הקניות גלריה אבולוציה.

==קישורים חיצוניים==

==הערות שוליים==

קטגוריה:מוסקבה סיטי
קטגוריה:מוסקבה: גורדי שחקים
פיג'ו VLV

פיג'ו VLV (בצרפתית: Peugeot VLV) היא מכונית חשמלית, המוגדרת מכונית מיקרו, בתצורת קבריולה, שיוצרה על ידי יצרן הרכב הצרפתי פיג'ו בתקופת מלחמת העולם השנייה בין השנים 1941–1945.

סך הכול יוצרו 377 יחידות.

=="פיג'ו VLV"==

* 2 מושבים
* 4 גלגלים אסימטריים
* 4 סוללות במתח של 12 וולט - ממוקמות בחלק הקדמי של הרכב
* פנס קדמי בודד

==תמונות==
<gallery mode="packed" heights="130">
קובץ:1942 Peugeot Voiture Légère de Ville photo 6.JPG | דגם פיג'ו VLV, שנת 1942
קובץ:1942PeugeotVLV-interior.jpg | דגם פיג'ו VLV, שנת 1942 - מבט לתא הנהג
קובץ:1942 Peugeot Voiture Légère de Ville photo 5.JPG | דגם פיג'ו VLV, שנת 1942
קובץ:1942 Peugeot Voiture Légère de Ville photo 3.JPG | דגם פיג'ו VLV, שנת 1942
קובץ:1942PeugeotVLV.jpg | דגם פיג'ו VLV
קובץ: 1942 Peugeot Voiture Légère de Ville photo 1.JPG | דגם פיג'ו VLV, שנת 1942
קובץ:1942PeugeotVLV-rear.jpg | דגם פיג'ו VLV
קובץ:Salon Retromobile 2009 (3264768452).jpg | דגם פיג'ו VLV
קובץ:Salon Retromobile 2009 (3264770898).jpg | דגם פיג'ו VLV - מבט לסוללות
</gallery>

==ראו גם==
* מכונית מיקרו
* רכב חשמלי מונע מצבר

==לקריאה נוספת==
* [http://www.autoconcept-reviews.com/cars_reviews/peugeot/peugeot-vlv-electric-1941-45/cars_reviews-peugeot-vlv-electric-1941-1945.html פיג'ו VLV כולל תמונות] (autoconcept-reviews)
* [https://www.google.co.il/search?q=Peugeot+VLV)&tbm=isch&source=iu&ictx=1&fir=fQwpJ9if0NJdZM%253A%252C2g2aQP78LlaR5M%252C_&usg=__dyGK8RohT8d6t1gzRL8ResEjG-8%3D&sa=X&ved=0ahUKEwjb2ajnl4fYAhXSY1AKHfItC0IQ9QEINzAD#imgrc=fQwpJ9if0NJdZM: פיג'ו VLV תמונות ושרטוט הרכב]
* [http://www.automobile-propre.com/peugeot-vlv-voiture-mobilite-electrique/ פיג'ו VLV] (automobile-propre)

==קישורים חיצוניים==

* [https://www.youtube.com/watch?v=INit19RShyM פיג'ו VLV] (0:50), יו-טיוב
* [https://www.youtube.com/watch?v=0CHbGi0QyHY פיג'ו VLV] (0:20), יו-טיוב

==הערות שוליים==

קטגוריה:מכוניות מיקרו
קטגוריה:מכוניות קבריולה
קטגוריה:רכב חשמלי מונע מצבר
קטגוריה:דגמי מכוניות שהושקו ב-1941
VLV
קטגוריה:1941 בצרפת
מגדל אירואסיה

אירואסיה (ברוסית: Евразия) הוא גורד שחקים בן 72 קומות שנמצא ב"מוסקבה סיטי", מרכז העסקים הבינלאומי של מוסקבה. גובהו מגיע ל-309 מטרים ועם חנוכתו הוא היה השלישי בגובהו באירופה.

בנייתו החלה בשנת 2007 והסתיימה ב-2015. הוא נבנה מפלדה, בניגוד לשאר המבנים במוסקבה סיטי שבנויים מבטון.

באוקטובר 2022 נפתח הסניף הגדול ביותר של בנק VTB במוסקבה על שטח של יותר מ-2000 מ"ר במגדל אירואסיה.

ב-8 ביוני 2024 סגן ראשון לנשיא בנק VTB הודיע שהבנק מכר את הבניין של הסניף הראשי ברחוב מיאסניצקאיה במוסקבה, והצוות שעבד שם עבר למגדל אירואסיה<ref>https://govoritmoskva.ru/news/413295/</ref>.

== גלריה ==
<gallery mode="packed" heights="200px">
קובץ:Eurasia Tower 2016.jpg
קובץ:Moscow City Jun1.jpg
קובץ:VTB Tower.jpg
</gallery>

==קישורים חיצוניים==

* 

== הערות שוליים ==

קטגוריה:מוסקבה סיטי
קטגוריה:מוסקבה: גורדי שחקים
קטגוריה:רוסיה: בתי מגורים
Truecaller

Truecaller היא אפליקציית מובייל שמאפשרת זיהוי שיחות. היא פותחה על ידי החברה שוודית True Software Scandinavia AB, ויצאה לראשונה ב-1 ביולי 2009.

האפליקציה מאפשרת למצוא מידע על אדם על פי מספר הטלפון שלו או שמו, ומשמשת לזיהוי שיחות. בנוסף, האפליקציה מחליפה את שירות ההודעות הנייד, וכך ניתן לשלוח מסרים דרך האפליקציה.

==היסטוריה ==
האפליקציה הופצה לראשונה על ידי חברת "BlackBerry" ב-1 ביולי 2009. לאחר ביקורות טובות מקרב המשתמשים, המפתחים החליטו להשיק את האפליקציה גם עבור Symbian ו-Microsoft Windows Mobile. עבור Android ו-Apple iPhone האפליקציה הושקה ב-23 בספטמבר 2009, עבור RIM Blackberry ב-27 בפברואר 2012, עבור Windows Phone ב-1 במרץ 2012 ולבסוף עבור Nokia Series 40 ב-3 בספטמבר 2012. נכון לספטמבר באותה שנה, לאפליקציה היו 5 מיליון משתמשים ו-120 מיליון חיפושים של מספרי הטלפון בכל חודש, שנה אחר כך החברה הגיעה ל-10 מיליון משתמשים. נכון לינואר 2017, Truecaller היא האפליקציה המובילה בתחום, בעלת 250 מיליון משתמשים ברחבי העולם.

בפברואר 2014 קיבלה החברה מימון של כ-18.8 מיליון דולר על מנת לסייע בזיהוי מספרים עסקיים כאשר הם מתקשרים לטלפון. ב-7 ביולי 2015, השיקה החברה אפליקציית מספרים חדשה בשם Truemessenger בהודו בלבד.

== פרטיות ואבטחה ==
ב-17 ביולי 2013, נטען כי האפליקציה נפרצה על ידי "הצבא הסורי האלקטרוני"; פריצה זו הובילה למחיקת 459GB של מידע ממסד הנתונים. יום למחרת פרסמה החברה כי האתר אכן נפרץ, אך הפריצה לא גרמה לחשיפת סיסמאות או פריטי כרטיסי האשראי. התקלה שאפשרה את הפריצה הייתה בעיקר עקב גרסה ישנה של וורדפרס שהייתה מותקנת על שרתי החברה.

== ראו גם ==
* Me (יישומון)

== קישורים חיצוניים ==
* 

== הערות שוליים ==

קטגוריה:אפליקציות מובייל
קטגוריה:תוכנות שהושקו ב-2009
מפיק רדיו

מפיקת תוכנית באולפני רשת ב'
מפיק רדיו הוא אדם שתפקידו לפקח על שידור תוכנית רדיו. ישנם שני סוגים עיקריים של מפיק: מפיק אודיו או מפיק תוכן. מפיקי האודיו עוסקים לרוב בהפקת מוזיקה, כגון שירים, ואילו מפיקי התוכן עוסקים בהפקת תוכניות רדיו שונות. מפיק התוכן רשאי לקבוע מרואיינים, תחרויות, תזמונים ותוכן באופן כללי. המפיק נמצא לרוב בחדר בקרה נפרד, המופרד מאולפן הרדיו באמצעות חלון המאפשר יצירת קשר עין בין המנחה למפיק, אך עדיין חוסם צליל.

== קישורים חיצוניים ==
* [http://hamadrich.idc.ac.il/position/view/195/140#.Wm4vILxBqUk מפיק תוכנית - רדיו], המדריך לעולם התקשורת
* [http://hamadrich.idc.ac.il/position/view/131/140#.Wm4vIbxBqUk מפיק - רדיו], המדריך לעולם התקשורת
* [http://hamadrich.idc.ac.il/position/view/181/140#.Wm4vIrxBqUk מפיק ראשי - רדיו], המדריך לעולם התקשורת

*
קטגוריה:מקצועות המדיה
Trace Sport Stars

Trace Sport Stars (נקרא גם TRACE ספורט) הוא ערוץ הטלוויזיה העולמי הרכילותי הראשון בעולם, העוסק בכוכבי עולם הספורט.

== שידורי הערוץ ==
* אירוע: אירוע חד-פעמי בו ניתנת לערוץ גישה בלעדית לכוכבי עולם הספורט.
* הפמליה: תוכנית ובה מכירים את קרוביהם של ידוענים שונים.
* אחרי המשחק: משדר לאחר משחק ובו מתייחסים לרגשות הידוענים לאחר המשחק.

== בישראל ==
בישראל משודר הערוץ בשידורי yes באפיק 67, וב-HOT באפיק 570. את הערוץ מפיקה בישראל חברת אימג'ין מדיה.

בעבר נקנס הערוץ ב-202 אלף ש"ח על שידור תכנים שסתרו את הרישיון שלו.

== ערוצים נוספים בבעלות המותג "Trace" ==
* Trace Urban
* Trace Tropical
* Trace Africa
* Trace Toca
* Trace Mziki
* Trace Naija 
* Trace Gospel

== קישורים חיצוניים ==
* 

== הערות שוליים ==

קטגוריה:ערוצי טלוויזיה צרפתיים
קטגוריה:ערוצי טלוויזיה
יחסי ארצות הברית – מונקו

יחסי ארצות הברית–מונקו הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין נסיכות מונקו.

== היסטוריה ==
מונקו וארצות הברית החליפו פקידים קונסולריים זמן קצר לאחר תום מלחמת האזרחים האמריקנית. הקונסול הראשון ממונקו לארצות הברית היה לואי בורג, שהציג את תעודותיו בשנת במאי 1986. הסוכן הקונסולרי הראשון בארצות הברית היה אמיל דה לות', הוסמך בפברואר 1874, אך משרה זו נסגרה והועברה לניס בשנת 1906.

אלבר הראשון, נסיך מונקו ביקר שלוש פעמים בארצות הברית. מונקו אירחה חיילים אמריקאים במהלך מלחמת העולם הראשונה. מ-1956 ועד מותה ב-1982 הייתה נשואה גרייס קלי, ילידת ארצות הברית, לרנייה השלישי, נסיך מונקו. השניים ביקרו לראשונה בארצות הברית ב-1956.

בדצמבר 2006, היחסים בין המדינות שודרגו ממעמד של קונסוליה ליחסים דיפלומטיים מלאים. זמן קצר לאחר מכן, קרייג סטייפלטון (שגריר צרפת) הוכר במונקו, והשגריר ז'יל נוגהס הפך לשגריר מונקו הראשון בארצות הברית. בשנת 2009 סטייפלטון הוחלף על ידי צ'ארלס ריבקין. לארצות הברית עדיין אין משלחת דיפלומטית הממוקמת במונקו, אבל ישנה שגרירות בפריז, וקונסוליה כללית במרסיי. ב -3 בדצמבר 2013 החליפה מגואי מקאריו דוייל את נוגהס כשגרירה החדש של הנסיכות לוושינגטון די. סי, בעקבות מינויה על ידי אלבר השני, נסיך מונקו. השגרירה מקאריו דוייל הוא האישה הראשונה שהחזיקה בתפקיד בשגרירות.

== הסכמים ==
ב-1939 נחתם הסכם הסגרה בין שתי המדינות. הסכם על אשרות דרכון נחתם בשנת 1952. בנוסף, בשנת 2009 בוצע הסכם להחלפת מס.

== קישורים חיצוניים ==

* [https://history.state.gov/countries/monaco ההיסטוריה של יחסי ארצות-הברית–מונקו]

== הערות שוליים ==
פוליסי

פוליסי בע"מ היא חברת לובינג ישראלית שהוקמה בשנת 1988 על ידי בוריס קרסני, אשר עומד בראשה עד היום. החברה, הנחשבת לאחת מחברות הלובינג המשפיעות בישראל, מייצגת חברות רבות במשק הישראלי.

==היסטוריה ==
בשנת 1988, הקים קרסני את החברה, ביחד עם מנחם "ממי" גולן והפרסומאי והיועץ האסטרטגי משה תאומים, שעזב אחר החברה לאחר מספר חודשים. בתחילת דרכה פעלה פוליסי בעיקר במתן ייעוץ פוליטי, ובשנת 1991, החלה לפעול בתחום הלובינג אחרי שחברת הסיגריות "פיליפ מוריס" ביקשה מקרסני לפעול למניעת הגבלות על פרסום סיגריות מחו"ל וכדי שיקטין את המיסים על סיגריות מיובאות. במהלך השנים ייצגה החברה גופים מובילים במשק הישראלי, בהם אסם, תנובה, בנק הפועלים, הפניקס, ישראל היום, מפעל הפיס, נספרסו, חברת הדלק פז, חברת החשמל והתעשייה האווירית.

באוגוסט 2014, מונתה תמר אברמוביץ' למנכ"לית החברה, במשותף עם ארז גילהר. עם עובדי החברה, נמנים בין השאר חבר הכנסת לשעבר אפי אושעיה, שכיהן כמנכ"ל החברה ואחר כך כיו"ר החברה, רפי פלד, מפכ"ל המשטרה לשעבר, אלי יוסף, דובר משרד האוצר לשעבר, צבי קסלר, כתב ידיעות אחרונות לשעבר, ואביבה ברעם, אשתו של עוזי ברעם.

ביולי 2016, שכר תאגיד השידור הישראלי את חברת פוליסי, שבבעלות קרסני, לשם הובלת פעילות קשרי הממשל מול חברי כנסת בניסיון להיאבק בניסיונותיו של ראש הממשלה בנימין נתניהו לדחות את הקמת התאגיד.

בחודש יוני 2021 נעצר מנכ"ל החברה ארז גיל-הר בחשד למעורבות בפרשת שוחד, בה קיבלה חברת תנובה הקלות בסימון מוצריה כחלק מהרפורמה של משרד הבריאות. בעקבות זאת עזבו את פוליסי חברות בינלאומיות אחדות, בהן גוגל ופיליפ מוריס, שלפי כלליהן עליהן להתנתק מספק שנחשד בפלילים.

באוקטובר 2021 סיימה תמר אברמוביץ' את עבודתה בחברה.

בנובמבר 2021 הודיע קרסני על סיום פעילות החברה בתחום קשרי ממשל ולובינג.

== קישורים חיצוניים ==
* 

== הערות שוליים ==

קטגוריה:שדלנים ישראלים
קטגוריה:תל אביב-יפו: חברות
אליזבת פרנציסקה, ארכידוכסית אוסטריה (1892–1930)

אליזבת פרנציסקה, ארכידוכסית אוסטריה (בגרמנית: Elisabeth Franziska von Österreich; 27 בינואר 1892 - 29 בינואר 1930), הייתה נכדתו של פרנץ יוזף הראשון, קיסר אוסטריה.

==ביוגרפיה==
אליזבת פרנציסקה נולדה בווינה ב-27 בינואר 1892 לפרנץ סלבטור, ארכידוכס אוסטריה ולמריה ולריה, ארכידוכסית אוסטריה, בתם של פרנץ יוזף הראשון, קיסר אוסטריה ואליזבת, נסיכת בוואריה.

ב-19 בספטמבר 1912 התחתנה אליזבת פרנציסקה עם גאורג, רוזן ואלדבורג, צייל והוהנמס, ממנו נולדו לה 4 ילדים. מכיוון שלבעלה לא היה רכוש ונכסים, השכירה אליזבת פרנציסקה את עצמה כמורה לאחייניה, ובנוסף היא עסקה כתחביב בציור. ב-29 בינואר 1930 מתה אליזבת פרנציסקה בזירגנשטיין כתוצאה מדלקת ריאות, ושנתיים מאוחר יותר התחתן בעלה עם אחותה גרטרוד.

==משפחתה==
ב-19 בספטמבר 1912 התחתנה אליזבת פרנציסקה עם גאורג, רוזן ואלדבורג, צייל והוהנמס, ממנו נולדו לה 4 ילדים:
* פרידריך סלבטור, ארכידוכס אוסטריה (1927–1999)
* מריה ולריה, רוזנת ואלדבורג-צייל (1913–2001)
* קלמנטין, רוזנת ואלדבורג-צייל (1914–1941)
* אליזבת, רוזנת ואלדבורג-צייל (1917–1979)
* פרנץ יוזף, רוזן ואלדבורג-צייל (נולד ב-1927)

== אילן יוחסין ==

==קישורים חיצוניים==

קטגוריה:בית הבסבורג
קטגוריה:ילידות 1892
קטגוריה:נפטרות ב-1930
יחסי צ'כיה–רוסיה

יחסי צ'כיה-רוסיה הם היחסים הדיפלומטיים והבילטרליים בין הרפובליקה הצ'כית לבין הפדרציה הרוסית.

לרפובליקה הצ'כית שגרירות במוסקבה ושתי קונסוליות (בסנקט פטרבורג וביקטרינבורג). לפדרציה הרוסית שגרירות בפראג ושתי קונסוליות (בברנו ובקרלובי וארי).

== היסטוריה ==
במשך כל תקופת ימי הביניים ובתקופה המודרנית המוקדמת, צ'כוסלובקיה הייתה חלק מהאימפריה הרומית הקדושה והאימפריה האוסטרית. במהלך המחצית הראשונה של המאה ה-20 נקראו היחסים בין שתי המדינות בשם יחסי ברית המועצות-צ'כוסלובקיה.

לאחר מלחמת העולם השנייה, כאשר המפלגה הקומוניסטית במדינה השתלטה עליה באמצעות הפיכה ב-1948, הפיכה שנתמכה בידי ברית המועצות, הפכה צ'כוסלובקיה חלק מהגוש המזרחי, על פי ברית ורשה עם ברית המועצות ומדינות מזרח אירופיות נוספות. היחסים היו טובים (כי המפלגה השולטת צייתה לכל ההוראות ממוסקבה), עד 21 באוגוסט 1968 כאשר בעקבות "האביב של פראג" פלשה ברית המועצות למדינה. 108 צ'כוסלובקים מתו ו-500 נפצעו כתוצאה מהפלישה. עקב הפלישה נבלמו הרפורמות הדמוקרטיות והליברליות, וזאת עקב השתלטות הפוליטיקאים הנאמנים למוסקבה על המדינה מחדש.

ב-7 בדצמבר 2011, נשיא רוסיה דמיטרי מדבדב ביקר בפראג, וחתם על חוזים כלכליים ותרבותיים. שתי המדינות מתייחסות זו לזו כשותפת סחר חשובה.

באפריל 2021 גירשה צ'כיה 18 דיפלומטים רוסים, בחשד שהיו מעורבים בפיצוץ מחסן תחמושת ב-2014. בתגובה, גירשה רוסיה 20 דיפלומטים צ'כים.

== מסחר וכלכלה ==
בשנת 2014 עמד שווי הסחר בין שתי המדינות על כ-11.7 מיליארד דולר, אך שווי זה ירד עקב הסנקציות על רוסיה בעקבות סיפוח חצי האי קרים.

== דעת הקהל ==
אף על פי שהסחר בין שתי המדינות נאמד במיליארדי דולרים מדי שנה, וצ'כיה היא יעד תיירותי משמעותי לתיירים הרוסים, הצ'כים נוטים שלא לבטוח ברוסיה, לאחר פלישת ברית המועצות ב-1968, ולהם דעה שלילית על רוסיה. רוסיה הין בין המדינות שנתפסות בצורה השלילית ביותר בידי הצ'כים, כאשר בנובמבר 2016 רק 26% מהצ'כים ציינו כי להם דעה חיובית על רוסיה.

== ראו גם ==
* יחסי ישראל–צ'כיה
* יחסי ישראל–רוסיה

== קישורים חיצוניים ==

* [https://web.archive.org/web/20070706063029/http://www.mzv.cz/wwwo/default.asp?id=34998&ido=1140&idj=41&amb=54&ParentIDO=1140 אתר שגרירות צ'כיה ברוסיה]
* [https://czech.mid.ru/ אתר שגרירות הפדרציה הרוסית בצ'כיה]

== הערות שוליים ==
עיר גיבורה

אובליסק העיר הגיבורה שנבנה בסנקט פטרבורג]]
עיר גיבורה (ברוסית: город-герой) הוא תואר כבוד שהוענק לתריסר ערים מטעם ברית המועצות בתחומיה, עבור הפגנת גבורה יוצאת דופן במהלך "המלחמה הפטריוטית הגדולה", היא מלחמת העולם השנייה. בנוסף ניתן התואר מבצר גיבור למבצר אחד. תארים אלו מקבילים לתואר האישי "גיבור ברית המועצות".

==תולדות התואר==
השימש במונח "עיר גיבורה" הופיע לראשונה בעיתון פראבדה ב-1942. השימוש הרשמי הראשון בו היה ב-1 ביוני 1945, כאשר שליט ברית המועצות יוסיף סטלין הוציא את פקודת הפיקוד העליון מס' 20 שלו. בפקודה ציווה לירות מטחי כבוד לכבוד הערים הגיבורות לנינגרד, סטלינגרד, סבסטופול ואודסה.

ב-22 ביוני 1961 - יום השנה העשרים לתחילת המלחמה הפטריוטית הגדולה - הוכרה קייב כעיר גיבורה, ביחד עם הענקת אות לנין לעיר וייסוד מדליית הגנת קייב.

ב-8 במאי 1965 - יום השנה ה-20 לסיום המלחמה - הוכרז התואר רשמית בצו של הפרזידיום של הסובייט העליון של ברית המועצות. באותו מועד הוענק התואר באופן רשמי לחמש הערים הנזכרות לעיל, ובנוסף ניתן גם למוסקבה. אז גם הוכרז מבצר ברסט ליטובסק כמבצר גיבור.

התואר הוענק בהמשך לשש ערים נוספות:
*קרץ' ונובורוסיסק - ב-14 בספטמבר 1973
*מינסק - ב-26 ביוני 1974
*טולה - ב-7 בדצמבר 1976
*מורמנסק וסמולנסק - ב-6 במאי 1985
ב-1988 הסתיימה רשמית הענקת התואר.

לערים הגיבורות הוענקו גם אות לנין, מדליית כוכב הזהב ותעודה על מעשה הרואי מאת הפרזידיום של הסובייט העליון. בנוסף הוקם בכל עיר אובליסק זיכרון מיוחד.

==תואר "עיר תהילה צבאית" ברוסיה==
בשנת 2006 אישר הפרלמנט של רוסיה חוק לייסוד התואר עיר תהילה צבאית, המקביל לתואר העיר הגיבורה הסובייטי. תואר זה הוענק עד כה ל-45 ערים ברוסיה. שום עיר לא קיבלה את שני התארים גם יחד.

==תארים דומים במדינות אחרות==
מספר מדינות העניקו עיטורי גבורה לערים או טריטוריות שלהן לזכר קורותיהן במלחמת העולם השנייה ובמלחמות אחרות:
*יוגוסלביה הקומוניסטית העניקה בעקבות מלחמת העולם השנייה את אות גיבור יוגוסלביה לשמונה ערים בתחומיה - בלגרד, זאגרב, ליובליאנה, נובי סאד, פרילפ, דרבר וטסטינה;
*קובה העניקה תואר עיר גיבורה למספר ערים בתחומיה ובראשן סנטיאגו דה קובה, להכרה בגבורתה במהלך מלחמת האזרחים של קובה, מלחמת ארצות הברית–ספרד והמהפכה הקובנית;
*איטליה עיטרה מספר ערים במדליית הזהב של גבורה צבאית, בהן נאפולי על ההתקוממות העממית נגד הכוחות הנאצים ששלטו בעיר במלחמת העולם השנייה, ;
*האימפריה הבריטית עיטרה את האי מלטה בעיטור צלב ג'ורג' על עמידתו במצור במלחמת העולם השנייה;
*ספרד העניקה לעיר סרגוסה את התואר Siempre Heroica (הרואית תמיד) בעקבות הגנת האזרחים על העיר ב-1838, במהלך המלחמה הקרליסטית הראשונה;
*אוקראינה העניקה לערים הוסטומל, וולנוואחה, חרסון, חרקיב, מריופול, מיקולאייב וצ'רניהיב את אות גיבור אוקראינה, וכן הקנתה להן את התואר עיר גיבורה, במהלך מלחמת אוקראינה–רוסיה.

==קישורים חיצוניים==

* [http://www.pravdareport.com/society/stories/08-05-2015/130535-hero_cities-0/ כתבה על הערים הגיבורות], באתר פראבדה 

קטגוריה:ברית המועצות: אותות ועיטורים צבאיים
קטגוריה:ברית המועצות במלחמת העולם השנייה
קטגוריה:בעקבות מלחמת העולם השנייה
יחסי סן מרינו – קנדה

יחסי סן מרינו-קנדה הם היחסים הדיפלומטיים הרשמיים שבין הרפובליקה המרוממת של סן מרינו לבין קנדה. היחסים בין שתי המדינות בנויים בעיקר על שותפות כלכלית.

== סקירה כללית ==
בין קנדה לבין סן מרינו כוננו יחסים דיפלומטיים רשמיים ברמה הקונסולרית בשנת 1960. שתי המדינות כוננו יחסים דיפלומטיים מלאים בשנת 1997. בשנת 2011 נכנס לתוקף הסכם בין סן מרינו לבין קנדה בנוגע לחילופי מידע בנושא המיסים שכלל בתוכו גם אמנה למניעת כפל מס, המסמנת (על פי משרד החוץ הקנדי) את המחויבות של שתי המדינות לשקיפות פיננסית.

התוצר המקומי הגולמי של סן מרינו עומד על 1.44 מיליארד דולר אמריקאי, סכום עצום למדינה כזו קטנה. עם 44,208 דולר אמריקאי לאדם, מה שגרר משקיעים קנדים אחדים להשקיע בסן מרינו.

== נציגויות ==
* קנדה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של קנדה בסן מרינו נמצאת ברומא, בירת איטליה.
* סן מרינו אינה מיוצגת בקנדה, הן בדרג השגרירות והן בדרג הקונסולרי. סגן הנציג במשלחתה של סן מרינו לאו"ם מתמנה באופן אוטומטי להיות שגריר המדינה בקנדה.

== קישורים חיצוניים ==

* [http://www.canadainternational.gc.ca/italy-italie/bilateral_relations_bilaterales/canada_sanmarino-saintmarin.aspx?lang=eng Canada-San Marino Relations]
יחסי מלטה–קפריסין

יחסי מלטה-קפריסין הם היחסים הדיפלומטיים הרשמיים שבין רפובליקת מלטה לבין רפובליקת קפריסין. שתי המדינות הן מדינות אי בים התיכון וכן חברות באיחוד האירופי ובחבר העמים הבריטי.

== היסטוריה ==
בין ההוספיטלרים לבין תושבי קפריסין היו יחסים ידידותיים היסטורית, ההוספיטלרים עברו בקפריסין בדרך מישראל חזרה למלטה. חלקם השתקעו שם, והכוח המשתקע הפך לכוח משפיע בים התיכון.

היחסים הפוליטיים בין שתי המדינות קרובים בזכות קווי הדמיון בין שתי המדינות (היסטורית, כלכלית ואזורית). במאי 2004 שתי המדינות נכנסו יחד לאיחוד האירופי. בשנת 2005 הבטיח הנציב העליון של מלטה לקפריסין סייבור ג'ון בלזן כי ארצו תתמוך בכל הצעדים שתעשה רפובליקת קפריסין נגד הרפובליקה הטורקית של צפון קפריסין, על מנת לאחדה מחדש.

שר החוץ הקפריסאי, מרקוס קיפריאנו שוחח בשנת 2008 עם נשיא מלטה על נושאי חוץ רבים. קיפריאנו התקבל על ידי נשיא מלטה במסגרת ביקורו במדינה ביולי 2008. הנושא העיקרי בו עסקו קפריסין ומלטה בביקור היה הסכסוך הישראלי-פלסטיני. מלטה גינתה את ישראל במגוון תחומים וקפריסין הגיבה בצורה רפה יותר. בביקור סוכם כי עד שהשגרירות המלטזית בישראל תוקם, מלטה תיוצג בישראל באמצעות שגרירות קפריסין בתל אביב. שתי המדינות החליטו כי הן יחלקו גם משרד דיפלומטי ברמאללה.

== נציגויות ==
* מלטה אינה מיוצגת בקפריסין בדרג השגרירות אלא באמצעות שגרירותה באתונה, בירת יוון. מלטה מיוצגת בקפריסין בדרג הקונסולרי באמצעות קונסוליה כללית שהיא מחזיקה בלימסול.
* קפריסין אינה מיוצגת במלטה בדרג השגרירות אלא באמצעות שגרירותה ברומא, בירת איטליה.

== קישורים חיצוניים ==
* [https://web.archive.org/web/20110929213509/http://www.mfa.gov.cy/mfa/mfa2006.nsf/All/F49A9BB557374CF7C22571E1002D8459/$file/Malta.pdf?OpenElement List of Treaties between the 2 countries by the Ministry of Foreign Affairs of Cyprus]
* [https://web.archive.org/web/20090228215716/http://civitas.org.uk/eufacts/FSMS/MS12.htm EU Facts: Cyprus and Malta on Civitas]

== הערות שוליים ==
Tropicos

Tropicos (בתרגום חופשי: טרופיקוס) הוא מאגר נתונים בוטני מקוון המכיל מידע טקסונומי על צמחים, בעיקר במרכז ודרום אמריקה, ומתוחזק על ידי הגן הבוטני במיזורי מעל 25 שנים. המאגר מכיל נתונים טקסונומיים וביבליוגרפיים על יותר מ-4.2 מיליון דגימות עשבוניות. וכן, הוא מכיל נתונים על למעלה מ 49,000 פרסומים מדעיים. כמו כן, מאגר זה מוצע באנגלית, צרפתית וספרדית, והנתונים הישנים ביותר במאגר הם משנת 1703.

== קישורים חיצוניים ==
* 

קטגוריה:מאגרי מידע ביבליוגרפיים
קטגוריה:ביואינפורמטיקה
קטגוריה:בוטניקה
אוסקר מוריו

אוסקר פביאן מוריו מוריו (בספרדית: Óscar Fabián Murillo Murillo) הוא כדורגלן קולומביאני המשחק בתפקיד הבלם בקבוצת פצ'וקה.

==קריירת מועדונים==
===דפורטס קינדיו===
לאחר עונה אחת בקבוצת סנטאורוס וייויסנסיו מליגת המשנה, עבר מוריו בן ה-20 לקבוצת דפורטס קינדיו מהליגת העל הקולומביאנית ליגה הבכירה. את משחק הבכורה בקינדיו רשם ב-15 בפברואר 2009 במשחק החוץ מול מיונאריוס באצטדיון אל קמפין ואת גול הבכורה כמקצוען כבש ב-18 במרץ באותה שנה במשחק החוץ מול ריאל קרטחנה.

===דפורטיבו פריירה===
לקראת טורניר הקלאוסורה 2011 עבר מוריו לשחק כמושאל בדפורטיבו פריירה. את הבכורה ערך ב-28 באוגוסט במשחק מול לה אקידד ובסך הכל שיחק 16 משחקים מבלי לכבוש שערים.

===אתלטיקו נסיונל===
את הקפיצה הגדולה ביכולתו עשה מוריו כאשר אתלטיקו נסיונל רכשה אותו ב-2012. הוא ערך את הבכורה ב-29 בינואר במשחק הבית מול דפורטיבו קאלי, משחק שבו ניצחה נסיונל 0-4. ב-14 בפברואר רשם את הבכורה שלו בטורניר בין-לאומיים, כאשר פתח בהרכב במשחק הבית מול אוניברסידד דה צ'ילה במסגרת הקופה ליברטדורס. כעבור שבועיים, ב-28 בפברואר, כבש לראשונה בקריירה שלו שני שערים באותו משחק, כאשר אתלטיקו נסיונל ניצחה בחוץ את מיונאריוס 2-3. את שער הבכורה שלו בטורניר בין לאומי כבש ב-10 באפריל בניצחון על פניארול 0-3 במסגרת הקופה ליברטדורס. שיחק במועדון שלוש שנים שבהן זכה בלא פחות משבעה תארים.

===פצ'וקה===
ב-10 בדצמבר 2015 הודיע מועדון פצ'וקה על החתמתו של מוריו. את הבכורה במדי המועדון המקסיקני הוא ערך ב-8 בינואר 2016 ומהר הפך לאחד משחקני ההגנה הטובים בליגה. כבר בעונתו הראשונה במקסיקו היה שותף לאליפות של פצ'וקה, כאשר שיחק במשחק הגמר מול מונטריי, משחק אותו ניצחה פצ'וקה 1-2 בסיכום שני המשחקים. ב-5 בפברואר 2017 כבש את שער הבכורה שלו במקסיקו, בדקה האחרונה במשחק מול פומאס שהסתיים בתיקו. ב-26 באפריל היה שותף לזכייה של המועדון בליגת האלופות של CONCACAF.

==נבחרת קולומביה==
מוריו ערך את הופעת הבכורה שלו בנבחרת קולומביה בלה פאס מול במסגרת מוקדמות מונדיאל 2018 ב-24 במרץ 2016. בסך הכל שיחק מוריו תשע פעמים במהלך מוקדמות המונדיאל, לא כבש עד עכשיו במדים הלאומיים והיה שותף להעפלת הנבחרת למונדיאל 2018. נכלל בסגל הסופי של הנבחרת למונדיאל 2018 ושיחק במשחק הראשון מול ב-19 ביוני, משחק שבו הפסידה קולומביה 1–2.

==תארים והישגים==
* זכה עם אתלטיקו נסיונל בסופרליגה 2012
* זכה עם אתלטיקו נסיונל בקופה קולומביה 2012
* זכה עם אתלטיקו נסיונל באליפות האפרטורה 2013
* זכה עם אתלטיקו נסיונל בקופה קולומביה 2013
* זכה עם אתלטיקו נסיונל באליפות הקלאוסורה 2013
* זכה עם אתלטיקו נסיונל באליפות האפרטורה 2014
* הגיע עם אתלטיקו נסיונל לגמר הקופה סודאמריקנה 2014
* זכה עם אתלטיקו נסיונל באליפות הקלאוסורה 2015
* זכה עם פצ'וקה באליפות הקלאוסורה 2016
* זכה עם פצ'וקה בליגת האלופות של CONCACAF 2016-17
* סיים עם פצ'וקה במקום השלישי בגביע העולם למועדונים 2017
* נבחר לנבחרת השנה של הליגה המקסיקנית של טורניר הקלאוסורה 2016

==קישורים חיצוניים==

== הערות שוליים ==

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:כדורגלני קולורדו ראפידס
קטגוריה:כדורגלני דפורטס קינדיו
קטגוריה:כדורגלני דפורטיבו פריירה
קטגוריה:כדורגלני אתלטיקו נסיונל
קטגוריה:כדורגלני פצ'וקה
קטגוריה:כדורגלני נבחרת קולומביה
קטגוריה:כדורגלני מונדיאל 2018
קטגוריה:קולומביאנים שנולדו ב-1988
כיס אוויר

כיס אוויר (באנגלית: Clear-air turbulence) הוא הכינוי שניתן לתופעה של מערבולות ושינויי לחץ נסתרים באוויר, שעלולים לגרום לטלטלות לא נעימות במהלך טיסה ואף לנזק למטוס או לתכולתו.

כ-10 אחוזים מהמטוסים שנקלעים לכיס אוויר נפגעים.
הטלטולים הנגרמים בעת כניסה לכיס אוויר הם משני סוגים, טלטולים מעלה ומטה או טלטולים מצד אל צד. כשהמטוס עובר מעל זרמי אוויר עולים, הוא נדחף כלפי מעלה בקצב לא אחיד וכשהוא עובר את השפעת זרם האוויר הוא שב לגובה הקודם וכך נוצרים הטלטולים מעלה ומטה.

בעת טיסה בגובה רב מטוסים נקלעים לעיתים לתוך זרם סילון וזה עלול לגרום לטלטולים מצד אל צד עד שהמטוס נחלץ מזרם. אם כיוון הזרם תואם את כיוון הטיסה, זרם הסילון עשוי לקצר את הטיסה ולהביא לחיסכון בדלק.

המטוסים בנויים כך שיוכלו להתמודד עם כיסי האוויר בהצלחה.

בשנת 1891 נעזר המהנדס הגרמני אוטו ליליינטל בזמן שבחן את הדרוויצר גלייטר בכיסי אוויר שהגיעו למהירות של 10 מטר בשנייה.

== קישורים חיצוניים ==
* [https://davidson.weizmann.ac.il/online/askexpert/earth_sci/כיצד-נגרם-כיס-אוויר-והאם-הוא-מסוכן-יעקב כיצד נגרם כיס אוויר והאם הוא מסוכן?]
*[http://www.ch10.co.il/news/485581/#.XGRi2lxvZnJ 13 פצועים מכיסי אוויר בטיסה מצרפת לישראל, ההתרעה על חגורות בטיחות הופעלה רק פחות מדקה לפני האירוע]
* 

==הערות שוליים==

קטגוריה:אווירודינמיקה
קטגוריה:אקלים
קטגוריה:תעופה
פאוץ'

פאוץ'
פאוץ'
פאוץ (לפי האקדמיה ללשון העברית, פֻּנְדָּה) הוא תיק קטן שמחובר לחגורה. בגרמניה הם נקראים "Bauchtasche" ("תיק בטן"), בצרפת, "banana bags", באנגליה, "bum bags" ובדרך כלל הם נקראים פאני פאקס (Fanny pack). בישראל הם נקראים לרוב "פאוץ'". הם נלבשים גם על ידי גברים וגם על ידי נשים.

האינדיאנים לבשו חגורות עם תיק וכך גם בימי הביניים. בזמנו שימשו אף להסתרת נשק. בימי הביניים נהגו ללבוש תיקים סביב החגורה בהם נשאו כסף ופריטים נחוצים אחרים. תיק זה העיד על מעמד הלובש אותו. לרוב היה עשוי מעור. במאה ה-15 לבשו הצרפתים תיק צמוד לחגורה שנקרא chatelaine bag. הם השתמשו בו כדי לשאת מספריים, שעון, מפתחות וכדומה. הסקוטים נהגו ללבוש תיק סביב החגורה הנקרא sporran. הוא עשוי מעור או מפרווה ומקושט במכת, שער סוס, גדילים ואף ראש בעל חיים.הוא משמש בארנק כסף וכתיק לחפצים אישיים. החל משנות ה-80 החלו ללבוש חגורות תיקים. הלבוש נוח לספורט ובעיקר לריצות, אך גם ניתן למצוא אותו בתצוגות אופנה.

==קישורים חיצוניים==

== הערות שוליים ==

קטגוריה:תיקים
קטגוריה:חגורות
לנד רובר 101 פורוורד קונטרול

לנד רובר 101 פורוורד קונטרול (באנגלית: Land Rover 101 Forward Control) היא משאית, בעלת הנעה כפולה 4x4, אשר יוצרה על ידי יצרנית רכב השטח הבריטית לנד רובר (Land Rover), אשר פועלת מהעיר סוליהול, אנגליה. המשאית מבוססת על שלדת רכב השטח לנד רובר דיפנדר ויוצרה במטרתה המקורית בכדי לגרור הוביצר קל L118, פגזים במשקל טונה אחת וכן להוביל את צוות התותח תוך כדי היותה קלה מספיק להובלה אווירית.

מקור המספר "101" בשם הכלי הוא בסיס הגלגלים, העומד על 101 אינץ' (2,565 מ"מ). במשאית זו המנוע ממוקם מתחת תא הנהג, ובשל כך זה האחרון מתנשא גבוה מעל הקרקע ויש צורך בהיעזרות במדרך מיוחד המובנה בטבור הגלגלים הקדמיים בכדי לטפס אל התא.
לנד רובר 101 פורוורד קונטרול שעוצב לסרט "השופט דרד"

בשנת 1995, 31 משאיות כאלו הוסבו על ידי לנד רובר ונבנה עליהן גוף עתידני לשימוש בסרטו של סילבסטר סטאלון, השופט דרד. על פי עלילת הסרט, בשנת 2139 לנד רובר היא יצרן המכוניות היחיד ששרד, ועל כן הלוגו האובאלי הירוק של החברה מוצג בהבלטה לשם פרסומת.

==לנד רובר 101 פורוורד קונטרול==

דגם משאית "לנד רובר 101 פורוורד קונטרול" יוצר בין השנים 1972–1978, לצורכי הצבא הבריטי בלבד.

סך הכול יוצרו 2,669 יחידות.

דגם "לנד רובר 101 פורוורד קונטרול" יועד לנהג + 9 נוסעים.

==יעוד "לנד רובר 101 פורוורד קונטרול"==
 
* גורר תותחים
* משאית אספקה
* משאית תובלה
* רכב קשר
* אמבולנס

==תמונות==
<gallery mode="packed" heights="140">
קובץ:Land Rover 101 - geograph.org.uk - 321220.jpg | לנד רובר 101 פורוורד קונטרול
קובץ:Military Vehicles (2621122149).jpg | לנד רובר 101 פורוורד קונטרול
קובץ:Land Rover 101 Forward Control (1976) - 14361252174.jpg | לנד רובר 101 פורוורד קונטרול
קובץ:Land Rover 101 pic28.JPG | לנד רובר 101 פורוורד קונטרול
קובץ:Land Rover 101 Forward Control pic13.JPG | לנד רובר 101 פורוורד קונטרול
קובץ:Landrover FC 101 (7717858566).jpg | לנד רובר 101 פורוורד קונטרול
קובץ:Land Rover 101 Forward Control Ambulance pic17.JPG | לנד רובר 101 פורוורד קונטרול - אמבולנס
קובץ:Land Rover 101 Forward Control pic22.JPG | לנד רובר 101 פורוורד קונטרול
קובץ:Wood-fired Land Rover 101, Abergavenny steam rally 2012.jpg | לנד רובר 101 פורוורד קונטרול

</gallery>

==ראו גם==
* לנד רובר

==לקריאה נוספת==
* [https://www.exmoortrim.co.uk/101-forward-control-hood.html לנד רובר 101 פורוורד קונטרול - תמונות] (exmoortrim.co.uk/101-forward-control)

==קישורים חיצוניים==

* 
* 
* 
* (אמבולנס)

==הערות שוליים==

קטגוריה:משאיות
קטגוריה:רכבי שטח ופנאי גדולים
קטגוריה:אמבולנסים
קטגוריה:כלי רכב שהושקו ב-1972
קטגוריה:מכוניות בריטיות
קטגוריה:כלי רכב צבאיים
קטגוריה:לנד רובר
קיסר (סוג)

קֵיסָר (שם מדעי: Pomacanthus) הוא סוג של דגים ממשפחת הקיסריים, שכולל בתוכו 13 מינים של דגי קיסר. קיסרים חיים בעיקר בשוניות אלמוגים באזורים טרופיים של האוקיינוס השקט והאוקיינוס ההודי. הקיסרים נודעו בזכות צבעיהם הבולטים, שהפכו אותם לפופולריים מאוד בקרב צלמים, צוללנים, ומגדלי אקווריומים ברחבי העולם, ולדגים מאוד פופולרים באקווריומים ציבוריים ברחבי העולם. ברוב מיני הקיסרים הצעירים עוברים שינוי משמעותי בדגמי הצבע שלהם עם הגעתם לבגרות, עד כדי כך שקיסרים צעירים לא נראים כלל דומים לקיסרים בוגרים.

== מינים ==
הסוג מכיל 13 מינים:
* קיסר כחול־טבעות (Pomacanthus annularis)
* קיסר אפור (Pomacanthus arcuatus)
* קיסר ים־סופי (Pomacanthus asfur)
* קיסר צהוב־זנב (Pomacanthus chrysurus)
* קיסר הדור (Pomacanthus imperator)
* קיסר הכתם (Pomacanthus maculosus)
* קיסר כחול־זהוב (Pomacanthus navarchus)
* קיסר צרפתי (Pomacanthus paru)
* קיסר דהוי (Pomacanthus rhomboides)
* קיסר רבגוני (Pomacanthus semicirculatus)
* קיסר מפוספס (Pomacanthus sexstriatus)
* קיסר כחול־פנים (Pomacanthus xanthometopon)
* קיסר קורטז (Pomacanthus zonipectus)

== גלריה ==
<gallery>
קובץ:Pomacanthus annularis Prague 2012 4.jpg|קיסר כחול־טבעות
קובץ:Pomacanthus asfur 2.jpg|קיסר ים־סופי
קובץ:Pomacanthus sexstriatus 01.jpg|קיסר מפוספס
קובץ:Pomacanthus paru juvenil.jpg|קיסר צרפתי
קובץ:Pomacanthus Chrysurus (1).jpg|קיסר צהוב־זנב
קובץ:Blue-girdled Angelfish (Pomacanthus navarchus) (6056587354).jpg|קיסר כחול זהוב
קובץ:Pomacanthus arcuatus, Oceanográfico.jpg|קיסר אפור
קובץ:Pomacanthus xanthometopon.jpg|קיסר כחול־פנים
קובץ:Trapez-Kaiserfisch (Pomacanthus rhomboides).jpg|קיסר דהוי
קובץ:Pomacanthus maculosus.jpg|קיסר הכתם
</gallery>

== קישורים חיצוניים ==

==הערות שוליים==

קטגוריה:בעלי חיים שתוארו ב-1802
קטגוריה:טקסונים שתוארו בידי ברנר-ז'רמין דה לספד
קטגוריה:קיסריים
Viasat Series

Viasat Series הוא ערוץ טלוויזיה המשדר סדרות טלוויזיה.

הערוץ הושק ב-16 בפברואר 2009 כ-TV1000 Drama. באותו יום הושקו גרפיקות חדשות בערוצי TV1000 במדינות הנורדיות, עם סמלילים חדשים ואריזות גרפיות חדשות. בניגוד לערוצי הטלוויזיה האחרים, ששודרו במשך כל היממה, הערוץ שידר דרמות בין השעות 06:00 בבוקר עד 18:00. הערוץ החליף את ערוץ היולים שהיה קיים עד אז בפלטפורמת הלווין של Viasat.

הערוץ משדר כיום סרטים שונים דוגמת דרמות, פשע, ורומנטיקה.

== קישורים חיצוניים ==
* 

קטגוריה:ערוצי טלוויזיה שוודיים
גן החיות של אלכסנדריה

בבוני מצרים בגן]]
גן החיות של אלכסנדריה (בערבית: حديقة حيوان الإسكندرية) הוא גן חיות באלכסנדריה, שבמצרים, ובו יכולים המבקרים לחזות במגוון גדול של בעלי חיים מרחבי העולם.

== התצוגות ==
התצוגות העיקריות בגן החיות כוללות מתחמים המוקדשים לחיות אזור אמריקה הלטינית ויער האמזונאס, ביצות לואיזיאנה, הסוואנות של אפריקה, דרום-מזרח אסיה ואוסטרליה.

תצוגת העופות כוללת ציפורי מים, כגון מגלנים, אנפות, שקנאים, ברווזים ושני מיני פלמינגו.

== בעלי החיים ==
* יונקים - אריות, שועלי פנק, זברות, דרבנים, מינים שונים של דובים, קופים ומפריסי פרסה.
* עופות - עגורים (כגון עגור כתר אדום-לחיים), תוכאים (כגון מקאו) ועופות דורסים (כגון נשרון מלכותי ועיטם לבן-ראש).
* זוחלים - תניניים (כגון תנין אמריקאי ותנין היאור), אליגטורים (כגון אליגטור אמריקני), לטאות (כגון טגו זהוב) וצבים (כגון צב דרבוני).
* דו-חיים - צפרדעים (כגון צפרדע שור אפריקנית) וסירן גדול.
* דגים - שושנון כתום מזויף, נתחן כחול, כרומית ירקרקת, דג האליגטור, זהרון אדום, קרפיון מצוי ונתחן צהוב.

== רווחת בעלי החיים ==
בתחילת שנות האלפיים היה גן החיות במצב גרוע וסבל מהזנחה קשה. ארגון הסיוע המצרי לבעלי חיים (Animal Aid Egypt) יחד עם קבוצת מתנדבים, החלו לסייע בשיפור תנאי החיים החיות במקום. למשל, שכנעו נציגי הארגון את עובדי גן החיות במטרה לשחרר את הפילה מהשלשלאות שכבלו אותה במשך היום ולשוטט בחופשיות, וכן לבנות לה סככה ולחזק את מגורי הלילה שלה. המתנדבים עבדו עם מטפלי החיות במטרה לשפר את תזונת השימפנזות, העשירו את סביבת המכלאות החיצוניות והתקינו רצפות עץ בבתי הלילה שלהם.

בפברואר 2015 נכנסו שני גברים לגן החיות, חדרו למתחם הבבונים המצריים והכו בהם בעזרת מקלות, לעיני עשרות מבקרים שצפו באירוע, וצחקו. רוב הבבונים נמלטו אל חלקו העליון של המתחם, ומספר קופים הוכו מידי האנשים, בעוד קהל הצופים מריע ומוחא כפיים. האירוע נמשך זמן רב ואיש מאנשי גן החיות לא התערב בנעשה. בסופו של דבר, עזבו התוקפים את המקום מבלי שנעצרו ונתנו את הדין על מעשיהם.

== קישורים חיצוניים ==

* 

== הערות שוליים ==

אלכסנדריה
קטגוריה:אלכסנדריה
Opperman Unicar

Opperman Unicar היא מכונית מיקרו, בעלת מרכב פיברגלאס, אשר יוצרה על ידי יצרן הטרקטורים Opperman הבריטית בין השנים 1956–1959

יוצרו כ־200 יחידות. היה ניתן לרכשו סט להרכבה עצמית תמורת 400 פאונד.

חברת "Opperman" בנתה 2 דגמים של מכוניות מיקרו, הדגם הראשון "Opperman Unicar", והדגם השני אשר היה קרוי "Stirling" (יוצר בין השנים 1958–1959, יוצרו 2 יחידות)

חברת "Opperman" פעלה מהכפר "Elstree" במחוז הרטפורדשייר.

==Opperman Unicar==

* מנוע מרכזי
* 2 דלתות
* 4 מושבים (2+2)
* חלונות צד - מורכבות על ציר, נפתחות אחורנית בשטח של כ-50%
* מגב (וישר) בודד - לשמשת החלון הקדמי
* יחס כוח/משקל: 56.78 כ"ס ל-1 טון

==תמונות==
<gallery mode="packed" heights="140">
קובץ:Opperman Unicar.JPG | דגם Opperman Unicar
קובץ:Opperman Unicar 1959 schräg 2.JPG | דגם Opperman Unicar
קובץ:Opperman Unicar 1959 schräg 1.JPG | דגם Opperman Unicar
</gallery>

==לקריאה נוספת==
* [http://www.christies.com/lotfinder/Lot/c1959-opperman-unicar-two-door-coupe-4532776-details.aspx דגם "Opperman Unicar"] (christies.com/lotfinder/Lot/c1959-opperman-unicar-two-door-coupe)

==קישורים חיצוניים==

==הערות שוליים==

קטגוריה:מכוניות מיקרו
קטגוריה:מכוניות עשויות פיברגלס
קטגוריה:דגמי מכוניות שהושקו ב-1956
קטגוריה:מכוניות בריטיות
קטגוריה:מכוניות מנוע מרכזי
ויקיפדיה הקזחית

ויקיפדיה הקזחית (בקזחית: Qazaqs'a Y'i'ki'pedi'i'a; Қазақша Уикипедия) היא גרסה בשפה הקזחית של ויקיפדיה, אנציקלופדיה אינטרנטית חופשית. ויקיפדיה זו הושקה ב-2 ביוני 2002.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

ויקיפדיה הקזחית נכתבת בשלושה אלפביתים שונים: אלפבית קירילי, אלפבית לטיני ואלפבית ערבי.

== היסטוריה ==
ויקיפדיה הקזחית הושקה ביוני 2002. לוויקיפדיה הקזחית היה קצב צמיחה גבוה ביותר בשנת 2011, כאשר עלתה מ-7,000 ערכים למעל 100,000 בפחות משנה אחת, בעיקר בעקבות הוספת תכנים של האנציקלופדיה הקזחית, ששוחררה תחת רישיון Creative Commons - רישיון שיתוף זהה (CC BY-SA). התרחבות גדולה זו של הוויקיפדיה הקזחית הייתה ביוזמת קרן Wikibilim, ארגון ללא מטרות הרווח בקזחסטן העוזר בפיתוח וקידום תוכן בוויקיפדיה הקזחית. קרן סאמרוק קאזינה, קרן הון הנפט הריבונית של קזחסטן, מימנה את ההרחבה, בסך של 30 מיליון טנגה שאותם בזבזו בשנת 2011 לעורכים בתשלום, דיגיטליזציה, תחזוקה והעברת זכויות יוצרים. בכנס ויקימניה 2011 זכה נשיא קרן Wikibilim, ראואן קנז'קאנולי, בפרס ויקיפד השנה שהוענק לו על ידי מייסד ויקיפדיה ג'ימי ויילס על תרומתו להרחבתה של ויקיפדיה הקזחית.

באפריל 2012, חדשות טנגרי דיווחו כי "ב-2011, קרן הון הנפט הריבונית סאמרוק קאזינה הקצו 204 אלף דולר לפיתוחה של ויקיפדיה הקזחית. בשנה זו, 136 אלף דולר נוספים יוקצו", תוך ציטוט של הודעתה לעיתונות של הקרן. ויילס הודה לממשלה הקזחית על תמיכתה בוויקיפדיה הקזחית בכנס ויקימניה 2012.

ב-26 באוקטובר 2011, ויקיפדיה הקזחית חצתה את סף 100,000 הערכים, ובתחילת 2013 היו בה כבר מעל 200,000 ערכים.

== סטטיסטיקה ==
נכון לדצמבר 2017, בוויקיפדיה הקזחית כ-220,000 ערכים, 72,000 משתמשים רשומים שמתוכם 316 הם משתמשים פעילים (משתמשים שביצעו מעל עריכה אחת ב-30 הימים האחרונים) ו-16 הם מפעילי מערכת. ויקיפדיה הקזחית מדורגת במקום ה-39 מבחינת כמות הערכים שלה מבין הויקיפדיות בשפות השונות.

הרוב המוחלט של הקוראים בוויקיפדיה הקזחית מגיע מקזחסטן (94.7%).

נכון ל-דצמבר 2017, בוויקיפדיה הקזחית כ-20% מהערכים בשפה טורקית, מה שהופך את ויקיפדיה הקזחית לוויקיפדיה השנייה בגודלה מבחינת כמות הערכים הכתובים בשפה ממשפחת השפות הטורקיות לאחר ויקיפדיה הטורקית, המכילה כ-27% מהערכים הכתובים בטורקית.

== אבני דרך ==
* שנת 2007 - 1,000 ערכים
* 7 באפריל 2011 - 10,000 ערכים
* 9 ביולי 2011 - 50,000 ערכים
* 12 ביולי 2011 - ויקיפדיה הקזחית נכנסת לרשימת 50 הויקיפדיות הגדולות ביותר
* 26 באוקטובר 2011 - 100,000 ערכים
* 16 בדצמבר 2011 - 120,000 ערכים
* 6 באוגוסט 2012 - 150,000 ערכים
* 29 בנובמבר 2012 - 200,000 ערכים

== גלריה ==
<gallery>
File:Kazenc.jpg|המכתב מהאנציקלופדיה הקזחית המודיע על שחרור תכניו תחת רישיון CC BY-SA
File:Kazakh Wiki-logo-100000.png|לוגו 100 אלף ערכים בוויקיפדיה הקזחית, חורף 2011
File:Kazakh Wiki-logo-TWC.png|לוגו ויקיפדיה הקזחית בעת כנס ויקימדיה הטורקית, אפריל 2012
File:Kazakh Wiki-logo-200000.png|לוגו 200 אלף הערכים בוויקיפדיה הקזחית, נובמבר 2012
</gallery>

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2002
קזחית
Viasat Film Action

Viasat Film Action הוא ערוץ טלוויזיה בתשלום בבעלות Viasat, המשדר סרטי אקשן. הערוץ נוסד בשנת 1989 בשם TV1000. בשנת 2012 שינו את שמו ל-Viasat Film, יחד עם יתר Viasat Film. הרשת מורכבת מחמישה ערוצי סרטים שונים.

הערוצים מופצים בחבילת הסרטים של Viasat.

== הפצה ==
הערוץ הושק לראשונה בשוודיה, ולאחר מכן בדנמרק, נורווגיה ופינלנד. בתחילת 2004 הוא הושק גם בליטא, לטביה, אסטוניה, רוסיה, אוקראינה, קזחסטן, מולדובה ובלארוס.

== היסטוריה וערוצים מקבילים ==
במקור כללה הרשת ערוץ אחד, TV1000. באמצע 1990 היא הורחבה עם עוד אחד, TV1000 Cinema. הערוץ הזה נסגר ב-2004 והוחלף בידי ארבעה ערוצי ז'אנר שונים, לצד הערוץ הכללי: TV1000 Nordic, TV1000 Action, TV1000 Family TV1000 Classic.

ערוץ Viasat Nordic הפסיק את שידוריו בשנת 2014 בגלל אחוזי צפייה נמוכים והוחלף בידי Viasat Comedy.
סמליל הערוץ בשנים [[2009-2012]]

== קישורים חיצוניים ==
* [https://www.viasat.no/film Viasat Film]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערוצי טלוויזיה
יחסי ברבדוס–גרנדה

יחסי ברבדוס–גרנדה הם היחסים הדיפלומטיים הרשמיים שבין ברבדוס לבין גרנדה. שתי המדינות הן חברות מלאות ב-CARICOM ובחבר העמים הבריטי.

== היסטוריה ==
אינטראקציות בילטרליות ראשונות מוקדמות התרחשו כאשר שתי המדינות כוננו יחסים לא דיפלומטיים ולא רשמיים כחלק מהיותן קולוניות של האימפריה הבריטית. ברבדוס וגרנדה הצטרפו לאיי וינדוורד הבריטים ב-1833. ב-1885, עברה בירת הקולוניה מברידג'טאון, בירת ברבדוס לסנט ג'ורג'ס, בירת גרנדה.

בשנת 1952, הצטרפו שתי המושבות לפדרציה של הודו המערבית, אז גרנדה וברבדוס הפכו לפרובינציות בפדרציה. הפדרציה התפרקה בשנת 1962. לאחר הפדרציה היה בגרנדה ובברבדוס מנדט בריטי קצר ולאחריו קיבלו שתי המדינות עצמאות. עם הקמתן הפכו המדינות למונרכיות כשבראשות שתיהן עומדת באוניה פרסונלית אליזבת השנייה.

ביום ראשון, 3 במרץ 1974 כוננו שתי המדינות יחסים דיפלומטיים מלאים.

== נציגויות ==
* ברבדוס אינה מיוצגת בגרנדה, הן בדרג השגרירות, והן בדרג הקונסולרי.
* גרנדה אינה מיוצגת בברבדוס בדרג השגרירות. גרנדה מיוצגת בברבדוס בדרג הקונסולרי באמצעות קונסוליה רשמית בברידג'טאון, בירת המדינה.

== הערות שוליים ==
אדוארד אייזק עזרא

אדוארד אייזק עזרא (נולד ב-3 בינואר 1883 בשאנגחאי, נפטר ב-15 בדצמבר 1921 בשאנגחאי) היה איש עסקים יהודי עשיר, שהיה חבר במועצה העירונית של שאנגחאי ונולד בסין, אשר היה פעם אחד מהזרים העשירים ביותר בשאנגחאי. על פי אחד הדיווחים, צבר עזרא הון שנאמד בין עשרים לשלושים מיליון דולר, בעיקר באמצעות ייבוא אופיום, והשקעה מוצלחת בנדל"ן.

== רקע משפחתי ==
אדוארד אייזק עזרא נולד בשאנגחאי ב-3 בינואר 1883, הבכור מבין תשעת ילדיו של יצחק "נד" עזרא (נפטר ב-1892), אחד הסוחרים היהודים הראשונים בשאנגחאי ולאשתו פלורה אברהם (נפטרה ב-1899). הוא היה אחיה הבכור של רחל עזרא לוי (נולדה ב-1884); לתאומים יצחק אייזק עזרא ויהודה אייזק עזרא (נולדו ב-8 בפברואר 1885); לאליס אייזק עזרא (נפטרה ב-1885) ולעוד ארבעה אחים. ב-1907 נישא אדוארד למוזל רובינזון סופר (נולדה ב-1892 בשאנגחאי ונפטרה באוגוסט 1979 בהונג-קונג), ולהם נולדו שני ילדים - ססיל (נולד ב-1908) ודנזיל (נולד ב-1914).

== פעילות עסקית ==
ב-1896 חברת "סנטרל סנטר" שמומנה ברובה בידי עזרא, השתלטה על מלון סנטרל (לימים מלון השלום) שנמצא בנקודה הדרומית של דרך נאנג'ינג והבונד. משנת 1900 עסק עזרא במסגרת פעילותו העסקית בנדל"ן - מכירת, תיווך וקניית קרקעות. הוא נחשב לאחד מבעלי האדמות הגדולים ביותר בשאנגחאי. כמו כן היו לו ולמשפחתו מלונות שונים, דוגמת מלון אסטור האוס. ב-1915 לעזרא היה די ממון עדי שיוכל למכור נכס באזור הנחשק ביותר של מחוז הונגקו על גדתו הצפונית של נחל סוז'ו לקונסוליה של ארצות הברית. בשנת 1920 הניב מלון אסטור האוס רווח נאה.

לעזרא היה בעל משרות שונות בכמה חברות, מנכ"ל "שאנגחאי מלונות בע"מ" החל משנת 1907, יושב ראש בחברת הביטוח "המזרח הרחוק", ובחברת "שאנגחאי גז", יושב ראש חברת מוטורס סין בע"מ. בנוסף הוא היה בעל עניין בעיתונות הסינית.

בשנת 1913 נבחר עזרא לתפקיד נשיא "קומביין האופיום שאנגחאי".

בשנת 1917 רכש עזרא את העיתון הסיני "The China Press", ממייסדיו, העיתונאי האמריקאי תומאס פרנקלין פיירפקס מילרד.

== פעילות חברתית ==
עושרו העצום של עזרא וקשריו זיכו אותו במעמד חברתי ופוליטי. אינדיקציה לעושרו ניתן למצוא בביתו על כביש ז'ופר, ברובע הצרפתי של שאנגחאי. על פי פול פרנץ' "עזרא היה עשיר מאוד וחי בבית אחוזה" ובביתו היה "ריהוט בסגנון לואי ה-15, אולם נשפים ל-150 רקדנים, חדר מוזיקה לקהל של 80 איש וחלונות צרפתיים שמהן ניתן היה לראות 25 דונם של גנים".

בשנת 1900 סייע עזרא, שהיה נדבן, לארגן ולממן את החברה להצלת יהודי סין, שנועדה להשיב את יהדות קאיפנג ליהדות האורתודוקסית. עזרא גם היה נשיא האגודה הציונית בשאנגחאי מאז היווסדה בשנת 1903.

בין השנים 1912–1918 היה עזרא חלק מ-9 חברי מועצת העיר שאנגחאי, ואף על פי שהיו לה אינטרסים ברורים ביחס לעסקי האופיום שלו, הוא סירב להתפטר מהמועצה. בשנת 1919 עזב עזרא את החיים הציבוריים בגלל שערוריית הימורים של אחיו יהודה, ששילם לקבוצת בייסבול על מנת שתפסיד בטורניר ב-1918.

== מותו ==
עזרא נפטר מדימום מוחי לאחר שהתמוטט במשרדו בצהריי יום חמישי, 15 בדצמבר 1921, בגיל 38 בלבד. הוא נקבר בבית העלמין היהודי בבאיקל שבמחוז יאנגפו.

מותו המוקדם של עזרא האיץ את הידרדרות יוקרתה ועושרה של המשפחה. כאשר אחיו החלו לבזבז את ההון המשפחתי ובאמצע שנות ה-20 החלו לסחור בסמים בלתי חוקיים. אחרי 1925 עברו יהודה ויצחק לסן פרנסיסקו שם החלו לייבא סמים מאסיה לארצות הברית. מאוחר יותר הם נכנסו לכלא ועם שחרורם גורשו.

==קישורים חיצוניים==

== הערות שוליים ==

קטגוריה:שאנגחאי: אישים
קטגוריה:יהודים סינים
קטגוריה:יהדות שאנגחאי
קטגוריה:פעילים ציונים בסין
קטגוריה:סינים שנולדו ב-1883
קטגוריה:נפטרים ב-1921
23 (שיר של שאקירה)

23 הוא שיר שהוקלט על ידי הזמרת הקולומביאנית שאקירה, מתוך אלבומה העשירי, Shakira. בכתבה שנערכה באתר החדשות , נכתב כי שאקירה מקדישה את השיר לשותפה הנוכחי ג'רארד פיקה. במגזין El Nuevo Día, פורסמה כתבה על השיר גם כן.

גם מגזין הבילבורד, התייחסו לשיר תוך שציינו שהוא "מוקדש לבן הזוג שלה ג'רארד פיקה". בין היתר, הוזכרה בכתבה השימוש שיש בגיטרה בשיר עצמו.

== רקע ==
השיר מוקדש לשחקן עם חולצה מספר 3 בברצלונה (ג'רארד פיקה), ומספר על כמה חשוב היה לשאקירה לפגוש אותו כשהיה בן 23, ומפה גם שם השיר. שאקירה אמרה כי:

בסופו של השיר ניתן לשמוע את מילאן אומר "Ma", ובקטע שצולם ניתן לראות את שאקירה מחייכת אליו.

== כתיבה, הצלחה וסוגה ==
את השיר כתבה שאקירה לבדה והוא הופק על ידה ועל ידי באזבי, כיוון שרצתה להקדיש אותו לבן זוגה כשיר שהיא כתבה עבורו בעצמה. השיר הוא בלדה, ומילותיו מספרות סיפור. האודיו של השיר אשר הועלה ליוטיוב ב-2 באפריל 2014, הצליח נכון לאוקטובר 2019, לצבור למעלה ממיליון צפיות.

בספוטיפיי הצליח השיר לצבור למעלה מ-11.3 מיליון צפיות אף על פי שלא יצא כסינגל.

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על זמן
קמילה קולצ'ינסקי

קמילה קולצ'ינסקי (26 בדצמבר 1937 - 16 בפברואר 2016) הייתה מנצחת רוסיה-יהודייה.

== חייה ==
קמילה קולצ'ינסקי נולדה במוסקבה, ברית המועצות, והופיעה לראשונה בניצוח בלנינגרד בעודה סטודנטית. בשנת 1976 עלתה לישראל. היא ניצחה על קונצרטים של תזמורת הרדיו הלאומית של פולין ועל התזמורת הפילהרמונית הישראלית ולדברי גרמופון הייתה "אחת הרוסיות הבודדות שעשו קריירה בינלאומית בניצוח."

== הקלטות ==
* קונצ'רטי לכינור של גלזונוב/דבוז'אק - איליה קאלר (כינור), תזמורת הרדיו הלאומית של פולין, קמילה קולצ'ינסקי (מנצחת). חברת נקסוס.

== קישורים חיצוניים ==
* 

* .

==הערות שוליים==

קטגוריה:מנצחים רוסים
קטגוריה:מנצחות ישראליות
קטגוריה:רוסיות שנולדו ב-1937
קטגוריה:רוסים שנולדו ב-1937
קטגוריה:רוסיות שנפטרו ב-2016
קטגוריה:רוסים שנפטרו ב-2016